ปัญหา: ริมถนนดังกล่าว บริเวณหน้าประตูทางออกสวนจตุจักร ใกล้กับบันไดทางขึ้น-ลง สถานีรถไฟฟ้า BTS และ MRT พบผู้ค้ารถเข็นขายหมูปิ้งบนบาทวิถีกีดขวางทางสัญจร รวมไปถึงทำให้เกิดเป็นควันลอยฟุ้ง กระจายไปทั่วบริเวณ ตั้งแต่ช่วงเวลา 18.00 น. เป็นต้นไป เนื่องจากบริเวณดังกล่าวมีการติดป้ายห้ามค้าขายแต่ยังพบเห็นว่ามีการกระทำผิด 

อ้างอิงเลขที่รับแจ้ง TK96RY เจ้าหน้าที่ตอบกลับมาเมื่อวันที่ 17 ส.ค. 67 แจ้งว่า เจ้าหน้าที่เทศกิจได้เข้าตรวจสอบบริเวณดังกล่าวแล้ว รายละเอียดดังนี้ 1.ขณะลงพื้นที่ตรวจสอบพบมีรถเข็นขายไก่ย่างตามที่ร้องเรียน 2.เจ้าหน้าที่จึงได้ติดต่อประสานกับผู้ค้าเพื่อแจ้งเรื่องร้องเรียนให้ทราบ และประชาสัมพันธ์ขอความร่วมมือไม่ให้จอดรถเข็นขายสินค้าบนทางสัญจร หรือกีดขวางทางเดินเท้า ไม่สร้างความเดือดร้อนแก่ประชาชนที่สัญจรไป-มา  3.เจ้าหน้าที่ได้เชิญให้ผู้ค้าดังกล่าวเคลื่อนย้ายออกจากพื้นที่โดยทันทีและได้เน้นย้ำไม่ให้กลับมาขายอีก และเจ้าหน้าที่ได้ประชาสัมพันธ์ไม่ให้ปล่อยควันซึ่งเป็นมลพิษทางอากาศ เพื่อไม่สร้างความเดือดร้อนแก่ประชาชน

ผู้ร้องแจ้งว่า หลังจากหายไป 2 เดือน ปัจจุบันพบรถเข็นขายของ หาบเร่แผงลอย กลับตั้งขายของกีดขวางทางสัญจรบนบาทวิถีเหมือนเดิมอีก ทั้งที่มีเจ้าหน้าที่เข้าตักเตือน และมีป้ายบนแผงเหล็กแจ้งว่า ห้ามหาบเร่ รถเข็นขายของมาตั้ง ทั้งคนซื้อและคนขาย ฝ่าฝืนปรับ 5,000 แต่ผู้ค้าก็ไม่เกรงกลัวแต่อย่างใด ทำให้สัญจรไม่สะดวก ขอให้เจ้าหน้าที่ที่เกี่ยวข้องดำเนินการตรวจสอบและแก้ไขอีกครั้ง
ถนน: กำแพงเพชร  3
เขต: จตุจักร
#1555